بديل الها الكمر لوشمسي ساعة تغيب
بس انت إن غبت ياهو بديلك؟!
يبو طول الحلو بوصفك تعبت الناس
من شيل الحسن ما تعب حيلك؟!
بقالب هالبشر الله حط عيون
وانت بقالبك بدرين منطيلك
اذا دمعك نزل بسرعة شك الليل
من ثوبه جزء سواه منديلك
واذا يطفى الضوة ويصعب عليك الشوف
الكمر ينزل الك ويصير قنديلك
ولو تمشي احسّك انت واكف بس
هي الكاع من جواك تمشيلك
واذا مرة احزنت من يمة يبجي الليل
ومثل جري الدموع نجومة تجريلك
انت مو حلو هواي اكو حلوين
جميل انت وابد ماكو مثيلك
يبخت امك حبيبي وبخت اهلك بيك
وبخت كلمن كعد لحظة مقابيلك
الفرات ودجلة صارو بس الك يجرون
واسد بابل تحرك كام يغنيلك
وهناك بمصر اختفى نهر النيل
وبلحدود انلزم رايد يجيلك
اوكف يازمـــــن وشعندك وياي؟
كضيــــت العمر أحــزان بأحزان
خذت مني الســعاده وكل الامال
ولاأصــحاب الــي ولابقوا عــوّان
وبـــس همومـ منكــ ماكو أفـراح
وطبــعت بكلبــي مية الـف نيشـان
وتطـعن بالـكلب تلجــم بالجــروح
وبكـل لحـظه احسّــه يثور بركــان
وماتنصف عدل وبروحي تزرع آآآآآآآه
وبزرعكـ خضـرت هالروح بســتان
محتاج الفــرح وماريد شــي وياه
الماعنـده فرح مثل الهجرله أوطــان؟
وحتى الصبر مل خلصتـــه وياكـ
وروحي من الصـبر وجّــت بنيران
درستك يازمن من الالف للنون..الزمن
واحفظلكـ وفـه وتكلي غلــطان
تعرف بس خيانه وهجــر وجروح
وتشمّت يازمن بجروحي عـــدوان
اريدن بس سبــب لعنادكـ وياي
صدكني بعذابك كلبي حيـــران
ماغشيتك اني وطبعي مو غشاش
ليش انته اليحبك طبعك اتغشه
شلت منك وحشتك من طحت بالظيج
جا هاذي جزاتي اتحطني بالوحشه
أصيحك ماتجيني وانته من اتصيح
أجي يمك گبل لا تكمل الرمشه
واذا بكلبك تسولف أسمعك شتگول
واذنك من اسولف تنگلب طرشه
نقشت احروف أسمك بالگلب عنوان
وانته اسمي بكتابك ترفض اتنقشه
على طولك أطشن ورد لو مريت
وعلى طول أسف گلبك حقد طشه
بدم صدگ ارشه الي يرشك ماي
والرشني بدمه چفك ورد رشه
جبت جدمك ابأرضي الشالت اعله اجبال
وانته تخلي جدمي ابأرضك الهشه
أنه كلي انكمش ما بيه شي مضموم
وانته المخفي كلك ما ألك كمشه
ما صدگ أبد تنساني يبن الناس
ولكن اني اعرفك للذكر تخشه
أنه عشك صرت لمن لفاك الظيم
والعنده وفه ما ينسه ابد عشه
كلبك غصن مو كلب .. كل ساعه شايل طير
كل يوم عندك محب .. كل يوم عندك غير
رايك تبدله وترد ..ما عندك انت اي راي
تبجي اعله صوت الطبل ...وتعوف حزن الناي
تعصرني وي دمعتي .. تشربني مثل الماي
خايف عليك شكثر .. واخطاءك انت هواي
بعدك مراهق اضن .. خليت بذنك كطن
بالدنيه ضل امتحن .. والراح درس الجاي
بالك تحب اي شخص .. بالك تطيح ابـــيــــر
درب الندم مو درب .. لو صابك التـــفكير
كدامك انت العمر
اصبر جميل الصبر
لاتضن صرت اجبــيـــر
اذياب يمك اجو ..والذيب الك غدار
وانت رقيق وحلو ...خايف تلوحك نار
يعبر عليك الجذب ..بعدك طفل واصغير
واتصدك انت التحب ..لو كال فيل يطير
خايف عليك شكثر ..خايف عليك تحير
بعدك بأول درب .. والجاي كلش صعب
فكـر كبــل ما تحـب
لاتوكع انت ابـــــيــــر
رااق لي